Diari Oficial de la Generalitat Valenciana


Sumari del DOGV 4524, del 18-06-2003 (2003/6885)

RESOLUCIÓ de 16 de maig de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 12 de març de 2003, que afecta la modificació núm. 32 del Pla General de Paterna i, en conseqüència, es declara definitivament aprovada la dita modificació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6885


Data del document
:   16-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Paterna
    * pla d'urbanisme

RESOLUCIÓ de 16 de maig de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 12 de març de 2003, que afecta la modificació núm. 32 del Pla General de Paterna i, en conseqüència, es declara definitivament aprovada la dita modificació. [2003/6885]
  
Havent esmenat les deficiències a què es referix l'Acord de la Comissió Territorial d'Urbanisme, de 12 de març de 2003, que afecta la modificació núm. 32 del Pla General de Paterna, i de conformitat amb el que ordena la resolució del director general d'Urbanisme i Ordenació Territorial, de 16 de maig de 2003, per la qual es declara definitivament aprovada la dita modificació, es procedix a la publicació del citat Acord:
  
?La Comissió Territorial d'Urbanisme de València, en la sessió realitzada el 12 de març de 2003, va adoptar l'acord següent:
  
Vist l'expedient tramés per l'Ajuntament de Paterna referit a la modificació núm. 32 del Pla General d'Ordenació Urbana, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament, en la sessió realitzada el dia 27 de juny de 2002. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan en data 31 d'octubre de 2002.
  
Segon
  
El projecte consta de memòria justificativa i plànol d'ordenació.
  
Tercer
  
L'expedient té per objecte la modificació de les alineacions de la parcel·la on s'ubica la parròquia de la Canyada, per a possibilitar la construcció d'un campanar i una capella en la zona adjacent al carrer 17.
  
Per a això es definix una única alineació a la façana de l'església, i s'elimina la reculada establida en el Pla General.
  
Quart
  
La finalitat de la modificació és la construcció del campanar i la capella en l'espai que hi ha entre l'església i el vial paral·lel a la via del ferrocarril qualificat d'espai lliure.
  
Cinqué
  
La modificació es justifica indicant que este espai es troba integrat en la parcel·la de l'església, en la mateixa cota que esta i a una cota superior a la del vial, i és un espai marginal sense accés. A més el dit espai no pot ser utilitzat com a espai públic, ja que està ocupat parcialment pels contraforts de l'església.
  
Sisé
  
Paterna té un Pla General d'Ordenació Urbana aprovat definitivament per la Comissió Territorial d'Urbanisme amb data 15 de novembre de 1990.
  
Seté
  
La Comissió Informativa de la Comissió Territorial d'Urbanisme de València, en la sessió realitzada el 5 de març de 2003, va emetre un informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació pot considerar-se completa, als efectes del compliment del que preceptua l'article 27 de la LRAU, si bé no ha sigut remés plànol d'informació.
  
Tercer
  
Si bé no s'observen obstacles a la modificació plantejada, els plànols d'ordenació remesos no han sigut segellats i diligenciats, per la qual cosa s'haurà de procedir a completar este punt.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 12 de març de 2003, acorda supeditar l'aprovació definitiva de la modificació núm. 32 del Pla General d'Ordenació Urbana de Paterna, i s'ha de procedir a segellar i diligenciar els plànols d'ordenació aportats.
  
Una vegada esmenats estos aspectes per l'Ajuntament de Paterna, procedirà que este informe d'això al president d'esta Comissió, el qual queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'Acord d'aprovació definitiva en el Butlletí Oficial sense necessitat de nou acord d'esta Comissió a què haurà d'informar posteriorment de les actuacions.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que es considere oportú.
  
Amb data 14 de maig de 2003, els servicis tècnics del Servici Territorial d'Urbanisme i Ordenació Territorial examinen la documentació presentada per l'Ajuntament de Paterna l'11 d'abril de 2003 i s'emet informe favorable sobre esta, i es considera complit l'Acord de la Comissió Territorial d'Urbanisme de València, de 12 de març de 2003.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació núm. 32 del Pla General d'Ordenació Urbana de Paterna.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que estime oportú.